wannaphong/clean_thaiwikipedia huggingface dataset:
# เมาคลีลูกหมาป่า (ภาพยนตร์ พ.ศ. 2510)
เมาคลีลูกหมาป่า   ออกฉายวันที่  18 ตุลาคม พ.ศ. 2510 กำกับโดย วูล์ฟแกง เรเทอร์แมน สร้างจากนวนิยาย เมาคลีลูกหมาป่า ของรัดยาร์ด คิปลิง

 เนื้อเรื่อง 
เมาคลี เป็นมนุษย์เด็กชาย ซึ่งรัคชา (रक्षा) กับรามา คู่สุนัขป่า เลี้ยงดูจนเติบใหญ่ หลังจากที่บากีรา (बघीरा) เสือดำ นำมาฝากไว้แต่ยังเป็นทารก แม้เมาคลีจะมีความสุขกับการใช้ชีวิตอย่างสุนัขป่า แต่บากีราก็ยังกังวลใจว่า เมาคลีต้องกลับสู่นิคมมนุษย์อันสมควรเสีย

คืนหนึ่ง ชาวสุนัขป่ามาอภิปรายกัน ณ ผาสันติ ว่า จะให้เมาคลีติดสอยห้อยตามอยู่ในฝูงต่อไปอีกหรือไม่ เพราะขณะนี้ เชียร์คาน เสือโคร่งเบงกอลผู้ดุร้าย กำลังจะมาหาอาหารในแถบนี้ ซึ่งเชียร์คานขึ้นชื่อว่ากินมนุษย์เป็นอาหาร อาเคลา จ่าฝูง กล่าวขึ้นว่า เมาคลีควรจะไปจากป่าเพื่อความปลอดภัยของเขารวมถึงคนรอบข้าง บากีราจึงอาสานำพาเมาคลีไปส่งยังนิคมมนุษย์โดยรอดปลอดภัย

ขณะไปยังนิคมมนุษย์นั้น เมาคลีพูดกับบากีราว่า ตนอยากกลับไปใช้ชีวิตในป่าต่อ บากีราจึงอธิบายเหตุผลที่เมาคลีต้องไปจากป่า กระนั้น เมาคลีพบคา (का) งูเหลือม คาใช้วิชาสะกดจิตให้เมาคลีตกอยู่ในภวังค์ แต่คานั้นสะกดจิตไปก็เลื้อยพันตัวเมาคลีไปมิให้รู้สึกตัว ขณะที่เมาคลีตกอยู่ทั้งในห้วงสะกดจิตและห้วงกระหวัดของคา กำลังจะถูกจับกินอยู่นั้น บากีราก็เข้าช่วยเมาคลีไว้ได้ทันท่วงที แล้วพาเมาคลีออกเดินทางต่อ แต่เมาคลียืนหยัดที่จะอยู่ป่าจึงถูกบากีราทิ้งไว้เพียงลำพัง เมาคลึพบบาลู (भालू) หมี ที่เข้ามาตีสนิท ในไม่ช้า เมาคลีกับบาลูก็กลายเป็นสหายสนิทแน่นแฟ้นกัน เมาคลีจึงตกลงจะอยู่กับบาลูตลอดไป

ต่อมาไม่นาน ลิงเกเรฝูงหนึ่งมาลักตัวเมาคลีไปยังวิหารร้าง และนำถวายเจ้าลูอี (राजा लुई) พญาวานรผู้เป็นนายของพวกตน เจ้าลูอีพยายามบีบให้เมาคลีเผยความลับเกี่ยวกับอาวุธทรงพลานุภาพของมนุษย์ เรียกว่า "ไฟ" บากีรากับบาลูมาถึงที่นั้นโดยฉับพลันเพื่อช่วยเหลือเมาคลี เจ้าลูอีกับพวกไล่ล่าเมาคลีภายในวิหาร จนวิหารพังถล่ม แล้วบาลูกับบากีราก็ช่วยเมาคลีออกมาจากที่นั่นได้โดยปลอดภัย

บากีราและบาลูพูดคุยกันถึงเหตุผลที่เมาคลีจะต้องไปจากป่า บาลูจึงจำใจพูดต่อเมาคลีว่า ตนไม่สามารถปกป้องเขาจากเสือร้ายเชียร์คานได้ ซึ่งทางเดียวคือ เมาคลีจะต้องจากไปนิคมมนุษย์อันที่สมควรเสีย แต่เมาคลีกลับโกรธและหนีบากีราและบาลูไป และตัดสินใจเดินทางต่อเพียงลำพัง มาพบแร้งฝูงหนึ่งที่เข้ามาทำตัวสนิทด้วย เมาคลีจึงตัดสินใจพักอยู่กับฝูงแร้ง

ในช่วงนั้น เชียร์คานได้ยินบากีราพูดถึงเมาคลีกับโขลงช้างสาร จึงออกตามล่าหาเมาคลี ฝ่ายบาลูคอยติดตามเมาคลีอยู่ไม่ห่าง เมาคลีพบเชียร์คาน การประจัญหน้าก็เริ่มขึ้น บาลูเข้ามาขวางช่วยเมาคลีไว้จนถูกเชียร์คานตะปบสิ้นสติ ส่วนเมาคลีหนีมาพบ "ไฟ" ที่กำลังลุกโชนอยู่บนต้นไม้ จึงคว้ากิ่งไม้ติดไฟท่อนหนึ่งกลับมาผูกไว้กับหางเชียร์คานจนเชียร์คานวิ่งหนีเตลิดจากไป แล้วเมาคลีก็ตกลงที่จะอยู่กับสองสหายบาลูและบากีราอีกครั้ง แต่เมาคลีก็คิดว่า ตนอยากลองใช้ชีวิตร่วมกับ "เพื่อนำมนุษย์" เสียบ้าง

บาลดูและบากีราพาเมาคลีมายังนิคมมนุษย์ เมาคลีพบเด็กสาวคนหนึ่งกำลังตักน้ำ จึงเข้าไปช่วยก่อนจะบอกลาบาลูและบากีราด้วยความรักว่า เขาได้เลือกทางชีวิตแล้ว 

 นักแสดง 
 รายชื่อตัวละคร  พากย์อังกฤษ  พากย์ไทย บาลู  Phil Harris  กฤษณะ ศฤงคารนนท์ เมาคลี  Bruce Reitherman  ? บากีลาร์  Sebastian Cabot  มนูญ เรืองเชื้อเหมือน เชียข่าน  George Sanders  เกรียงศักดิ์ เหรียญทอง ชานที  Darleen Carr  ?

 แหล่งข้อมูลอื่น
# บาร์เรล
บาร์เรล (ย่อว่า bbl) เป็นหน่วยวัดปริมาตรอย่างหนึ่ง เทียบเท่ากับประมาณ 100-200 ลิตร (30-50 แกลลอนอเมริกา) ขึ้นอยู่กับระบบและสิ่งที่นำมาวัด มีที่มาจากถังไม้ที่บรรจุเบียร์และไวน์

 ปริมาตรของแห้ง 
ของแห้งบางชนิดเทียบหน่วยบาร์เรลกับหน่วยน้ำหนัก
 ของแห้งทั่วไป 1 บาร์เรลอเมริกา = 7,056 ลูกบาศก์นิ้ว (~3.28 บุชเชิล (bushel) / 115.6 ลิตร)
 แครนเบอรี่ 1 บาร์เรลอเมริกา = 5,826 ลูกบาศก์นิ้ว (~2.71 บุชเชิล / 95.47 ลิตร)cranberry barrel
 ข้าวโพดป่น (cornmeal) 1 บาร์เรล = 200 ปอนด์ (90.7 กิโลกรัม)
 ซีเมนต์ปอร์ตแลนด์ (Portland cement) 1 บาร์เรล = 4 ลูกบาศก์ฟุต (113 ลิตร) หรือ 376 ปอนด์ (88.9 กิโลกรัม)
 น้ำตาล 1 บาร์เรล = 5 ลูกบาศก์ฟุต (141 ลิตร)
 แป้งข้าวสาลีหรือข้าวไรย์ 1 บาร์เรล = 3 บุชเชิล หรือ 196 ปอนด์ (88.9 กิโลกรัม)
 ปูนขาว 1 บาร์เรล = 280 ปอนด์ (127 กิโลกรัม) สำหรับบาร์เรลใหญ่ หรือ 180 ปอนด์ (81.6 กิโลกรัม) สำหรับบาร์เรลเล็ก

 ปริมาตรของเหลว 
ต่อไปนี้เป็นปริมาตรของของเหลวที่นอกเหนือจากน้ำมัน ซึ่งน้ำมันจะกล่าวถึงในหัวข้อถัดไป
 เบียร์และเอล 1 บาร์เรลอังกฤษ = 36 แกลลอนอังกฤษ (163.7 ลิตร)
 ไวน์ 1 บาร์เรลอังกฤษ = 26.25 แกลลอนอังกฤษ (119.3 ลิตร)
 เบียร์ 1 บาร์เรลอเมริกา = 31 แกลลอนอเมริกา (117.3 ลิตร) ตามนิยามของกฎหมายภาษี
 ของเหลวอื่นที่ไม่ใช่เบียร์ 1 บาร์เรลอเมริกา = 31.5 แกลลอนอเมริกา (119.2 ลิตร) หรือครึ่งหนึ่งของฮอกส์เฮด (hogshead)
 น้ำ 1 บาร์เรลโซมาลี = 200 ลิตร มีใช้กันมากใน Horn of Africa เพื่อใช้วัดปริมาตรน้ำและน้ำมันดีเซล

 ปริมาตรน้ำมัน 
frame|right|ถังเหล็กในปัจจุบัน
หน่วยบาร์เรลมาตรฐานของน้ำมันอยู่ที่ 42 แกลลอนอเมริกา หรือ 34.9723 แกลลอนอังกฤษ หรือ 158.9873 ลิตร ใช้ในสหรัฐอเมริกาสำหรับวัดปริมาตรของน้ำมันดิบและผลิตภัณฑ์ปิโตรเลียมอื่นๆ บริษัทนานาชาติที่มีรายชื่อในตลาดหลักทรัพย์ของอเมริกาตั้งใจที่จะแปลงหน่วยปริมาตรของตนให้เป็นบาร์เรลสำหรับการรายงานผล ในประเทศอื่นมักใช้หน่วยลูกบาศก์เมตรหรือตันแทน โดยเฉพาะหน่วยตันนี้มีใช้กันมากในแถบยุโรป บริษัทในตลาดหลักทรัพย์ยุโรปก็ตั้งใจที่จะแปลงหน่วยเป็นตันเช่นกัน

ถังไม้บรรจุน้ำมันในช่วงปลายคริสต์ศตวรรษที่ 18 มีปริมาตรต่างจากถังเหล็ก 55 แกลลอน (drum) ในปัจจุบัน (หรือรู้จักในชื่อถังเหล็ก 44 แกลลอนในสหราชอาณาจักร หรือ 200 ลิตรในออสเตรเลีย) ซึ่งถังไม้ดังกล่าวมีความจุ 42 แกลลอน สามารถใช้เป็นหน่วยวัดได้อย่างหนึ่ง แต่ไม่มีการใช้แล้วสำหรับการขนส่งน้ำมันดิบ เนื่องจากผลิตภัณฑ์ปิโตรเลียมส่วนใหญ่สามารถขนส่งมาทางท่อหรือโดยเรือบรรทุกน้ำมัน

บาร์เรลขนาด 42 แกลลอนนี้เป็นหน่วยที่จำกัดการใช้ในอุตสาหกรรมน้ำมันของสหรัฐอเมริกา เนื่องจากบาร์เรลขนาดอื่นก็มีใช้ในอุตสาหกรรมประเภทอื่น และประเทศอื่นก็แทบจะเปลี่ยนไปใช้ระบบเมตริกกันหมดแล้ว ประเทศผลิตน้ำมันหลายประเทศที่ไม่มีความรู้ทางด้านเทคนิคที่จะพัฒนามาตรฐานอุตสาหกรรมน้ำมันของตน ใช้หน่วยบาร์เรลของอเมริกาเพราะอุตสาหกรรมเหล่านั้นก่อตั้งโดยบริษัทในสหรัฐอเมริกา

การวัดปริมาตรของน้ำมันเริ่มเกิดขึ้นที่แหล่งน้ำมันในรัฐเพนซิลเวเนีย เมื่อช่วงต้นคริสต์ทศวรรษ 1860 ซึ่งเป็นช่วงเวลาที่เริ่มมีการผลิตน้ำมันเป็นอุตสาหกรรม ขณะนั้นยังไม่มีมาตรฐานสำหรับภาชนะบรรจุน้ำมัน ดังนั้นน้ำมันและผลิตภัณฑ์ปิโตรเลียมจึงถูกเก็บไว้ในถังขนาดและรูปทรงที่แตกต่างกัน แต่ถังไม้บรรจุวิสกี้ 40 แกลลอนอเมริกา (151.4 ลิตร) ก็เป็นขนาดที่ใช้กันมากที่สุด เนื่องจากมีการผลิตไว้พร้อมแล้วในช่วงนั้น
# เดอะเคียวร์
เดอะเคียวร์  เป็นวงดนตรีสัญชาติอังกฤษ ก่อตั้งวงในครอว์ลีย์ เวสต์ซัสเซ็กซ์ ในปี 1976 วงมีการเปลี่ยนแปลงสมาชิกหลายครั้งพร้อมกับผู้นำวง นักร้องนำ นักกีตาร์ และนักแต่งเพลงหลัก โรเบิร์ต สมิธ เป็นเพียงสมาชิกคนเดียวเท่านั้นที่ยังคงอยู่ เดอะเคียวร์เริ่มการปล่อยเพลงในยุค 1970 กับอัลบั้มเปิดตัว ทรีอิแมจิแนรีบอยส์ (Three Imaginary Boys) พร้อมกับหลายซิงเกิลในยุคแรก วงเป็นส่วนหนึ่งของการเคลื่อนไหวของดนตรีโพสต์พังก์และนิวเวฟ ที่ได้ผุดขึ้นมาในการตื่นตัวในการปฏิวัติของดนตรีพังก์ร็อกในสหราชอาณาจักร ในช่วงต้นทศวรรษ 1980 วงได้เพิ่มโน้ตเพลงที่มีความมืดและทรมานยิ่งขึ้นที่ช่วยให้ก่อตัวเป็นแนวกอทิกร็อก

หลังจากออกอัลบั้ม พอร์นอกราฟี (Pornography) อนาคตของวงยังไม่เด่นชัด และสมิธได้รู้สึกกระตือรือร้นที่จะดำเนินผ่านพ้นกับความโด่งดังที่แง่ร้ายของวงที่ได้มา กับ ซิงเกิลปีใน 1982 "Let's Go to Bed" สมิธ เริ่มที่จะใส่ความรู้สึกเพลงป็อปเข้าไปข้างในเพลงของวง (เช่นเดียวกับขั้นตอนที่ไม่ซ้ำกัน) ความนิยมของเดอะเคียวร์ได้เพิ่มขึ้นในทุกทศวรรษ โดยเฉพาะอย่างยิ่งในสหรัฐอเมริกา อย่างเพลง "Just Like Heaven", "Lovesong" และ "Friday I'm in Love" ได้เข้าสู่บิลบอร์ดฮอต 100 ชาร์ต โดยเริ่มจากยุค 1990 เดอะเคียวร์เป็นหนึ่งในวงออลเทอร์นาทิฟร็อกที่มียอดนิยมมากที่สุดในโลก วงคาดว่าจะมียอดขาย 27 ล้านอัลบั้มในปี 2004 เดอะเคียวร์ได้ออกสิบสามอัลบั้มสตูดิโอ พร้อมกับ 10 อีพี และ มากกว่าสามสิบซิงเกิล ในระหว่างเส้นทางอาชีพของพวกเขา ตั้งแต่ปี 2010 พวกเขาได้ทำงานกับสตูดิโออัลบั้มเพลงที่สิบสี่

 ผลงาน 

 Three Imaginary Boys (1979)
 Seventeen Seconds (1980)
 Faith (1981)
 Pornography (1982)
 The Top (1984)
 The Head on the Door (1985)
 Kiss Me, Kiss Me, Kiss Me (1987)
 Disintegration (1989)
 Wish (1992)
 Wild Mood Swings (1996)
 Bloodflowers (2000)
 The Cure (2004)
 4:13 Dream (2008)
 Songs of a Lost World (2024)
# กลยุทธ์ล่อเสือออกจากถ้ำ
กลยุทธ์ล่อเสือออกจากถ้ำ หรือ เตี้ยวหู่หลีซาน  เป็นหนึ่งในกลศึกสามก๊ก กลยุทธ์ที่มีความหมายถึงการที่ใช้ภาพลวงที่จงใจสร้างขึ้นเพื่อหลอกล่อให้ศัตรูเกิดความประมาทล่อเสือลงภู, 36 กลยุทธ์ผู้นำ, หวางซวนหมิง ผู้แต่ง, อำนวยชัย ปฏิพัทธ์เผ่าพงศ์ ผู้แปล, พ.ศ. 2537, ISBN 974-602-172-9

การชะล่าใจในการทำศึกสงคราม ละทิ้งแนวฐานการป้องกันของกองทัพซึ่งเป็นจุดยุทธศาสตร์สำคัญ เป็นโอกาสของการฉกฉวยจังหวะที่ศัตรูเกิดความอ่อนแอหลงเชื่อในภาพลวงที่สร้างขึ้น นำกำลังบุกเข้าโจมตีหรือทำลายเสียให้สิ้นซากช่วงชิงชัยชนะมาเป็นของตน ดั่งคำกล่าวว่า "อันธรรมดาเสือเมื่ออยู่ในถ้ำย่อมอันตราย จะจับเสือได้ก็ต่อเมื่อล่อให้มาตกในหลุมพรางที่ดักไว้" ตัวอย่างการนำเอากลยุทธ์ล่อเสือออกจากถ้ำไปใช้ได้แก่อ้องอุ้นที่ใช้กลยุทธ์สาวงามทำให้ตั๋งโต๊ะผิดใจกับลิโป้และลวงไปฆ่าในวังหลวงเตี้ยวหู่หลีซาน ล่อเสือออกจากถ้ำ, 36 กลยุทธ์ในสามก๊ก-อินไซด์สามก๊ก, กัญจน์ดามาศ โกพล, สำนักพิมพ์ดอกหญ้า, พ.ศ. 2550, หน้า 227, ISBN 978-974-690-595-4

 ตัวอย่างกลยุทธ์ 

เมื่อคราวที่ตั๋งโต๊ะเข้ายึดอำนาจในราชสำนักจากพระเจ้าหองจูเปียนและสั่งประหารชีวิต ก่อนแต่งตั้งพระเจ้าหองจูเหียบขึ้นเป็นจักรพรรดิแทน แต่งตั้งตนเองเป็นมหาอุปราชและมีฐานะเป็นบิดาบุญธรรมของพระเจ้าหองจูเหียบ ตั๋งโต๊ะถืออำนาจบาตรใหญ่เข่นฆ่าเหล่าขุนนางตงฉินและผู้ที่ไม่เห็นด้วยกับการเข้ายึดอำนาจ สร้างความเดือดร้อนวุ่นวายไปทั่วทั้งแผ่นดิน เหล่าขุนนางพากันเคียดแค้นชิงชังตั๋งโต๊ะ โจโฉพยายามลอบสังหารตั๋งโต๊ะแต่ไม่สำเร็จจึงหลบหนีไปจากเมืองหลวงและปลอมแปลงราชโองการนำกำลังทหารจากหัวเมืองต่าง ๆ หมายกำจัดตั๋งโต๊ะให้สิ้นซาก

แต่แผนการของโจโฉกลับล้มเหลว เมื่อกองทัพจากหัวเมืองต่าง ๆ เกิดแตกแยกกันเองทำให้ไม่สามารถกำจัดตั๋งโต๊ะได้สำเร็จ ตั๋งโต๊ะจึงสั่งย้ายเมืองหลวงจากลกเอี๋ยงไปยังเมืองเตียงฮันแทน อ้องอุ้นซึ่งเป็นขุนนางตงฉินทนพฤติกรรมตั๋งโต๊ะไม่ไหวจึงวางกลอุบายกลยุทธ์สาวงามโดยทำทีเป็นยกเตียวเสี้ยนบุตรสาวบุญธรรมให้แก่ตั๋งโต๊ะ
# แฉ! ขบวนการอาหารขยะ
แฉ! ขบวนการอาหารขยะ  เป็นภาพยนตร์ตลกร้ายเสียดสีการเมืองแบบสารคดีล้อเลียนที่กำกับโดยริชาร์ด ลินเคลเตอร์ และเขียนบทโดย Linklater และ Eric Schlosser ภาพยนตร์นี้อิงอย่างหลวม ๆ จากหนังสือสารคดี ค.ศ. 2001 ของ Schlosser

นักแสดง

เผยแพร่
ภาพยนตร์เรื่องนี้ฉายรอบปฐมทัศน์ในการแข่งขันที่เทศกาลภาพยนตร์กาน ค.ศ. 2006 เมื่อวันที่ 19 พฤษภาคม จากนั้จึงออกฉายแบบจำกัดในประเทศออสเตรเลียเมื่อวันที่ 26 ตุลาคม ค.ศ. 2006

บ็อกซ์ออฟฟิศ
ภาพยนตร์ออกฉายในสหรัฐเพียง 321 แห่งเมื่อวันที่ 17 พฤศจิกายน ค.ศ. 2006 และทำรายได้ไป 410,804 ดอลลาร์สหรัฐตอนสุดสัปดาห์แรก จากนั้นจึงทำรายได้ไป 1,005,539 ดอลลาร์สหรัฐในประเทศสหรัฐ และ 1,203,783 ดอลลาร์สหรัฐที่ต่างประเทศ รวมกันเป็นเงินทั้งหมด 2,209,322 ดอลลาร์สหรัฐ

โฮมมีเดีย
มีการออกจำหน่ายดีวีดีในวันที่ 6 มีนาคม ค.ศ. 2007 และทำรายได้จากกการเช่าถึง 6.44 ล้านดอลลาร์สหรัฐใน 7 สัปดาห์แรก
# สภาองคมนตรีแห่งพระมหากษัตริย์
สภาองคมนตรีแห่งพระมหากษัตริย์ หรือ สภาองคมนตรีแห่งอังกฤษ  เป็นชื่อเรียกสภาองคมนตรีของอังกฤษในระหว่างที่มีพระมหากษัตริย์เป็นบุรุษเพศ (ยามเมื่อพระมหากษัตริย์ทรงดำรงอิตถีเพศ สภานี้เรียก สภาองคมนตรีแห่งพระราชินี ) นัยยะตามตัวอักษรของสภาดังกล่าวแล้วหมายว่าสมเด็จพระราชินีนาถแห่งอังกฤษทรงบริหารพระราชกิจตามคำแนะนำของสภาองคมนตรี ซึ่งเป็นไปตามบทบัญญัติของรัฐธรรมนูญแห่งอังกฤษ โดยพฤตินัยสภาองคมนตรีแห่งพระราชินีปฏิบัติหน้าที่ภายใต้การควบคุมของคณะกรรมการชุดพิเศษชุดหนึ่งซึ่งแต่งตั้งขึ้นโดยคณะรัฐมนตรี เป็นผลให้การดำเนินงานของสภาองคมนตรีอยู่ภายใต้การพิจารณาทบทวนโดยศาล  สมเด็จพระราชินีนาถจะมีพระราชเสาวนีย์เกี่ยวกับราชการแผ่นดินได้ก็แต่โดยคำแนะนำของสภาองคมนตรี พระราชเสาวนีย์ดังกล่าวในภาษาอังกฤษเรียกว่า "order-in-council"

ในประเทศอื่นอันเป็นเครือจักรภพยกเว้นประเทศอังกฤษ สมเด็จพระราชินีนาถอาจทรงมอบหมายให้ผู้สำเร็จราชการแทนพระองค์ประจำประเทศนั้น ๆ เป็นผู้บริหารพระราชอำนาจที่จะได้รับคำปรึกษาจากสภาองคมนตรีแทน ในกรณีนี้จะเรียกผู้สำเร็จราชการแทนพระองค์ดังกล่าวว่า "ข้าหลวงต่างพระองค์โดยคำแนะนำของสภาองคมนตรี" หรือ "Governor-in-Council"
# อันเดอร์เวิลด์
อันเดอร์เวิลด์  เป็นวงดนตรี อีเลคโทรนิก จาก อังกฤษ ก่อตั้งวงในปี 1986 ประกอบด้วยสมาชิก 3 คน, คาร์ ไฮด์ และ ริด สมิธ และ ดาเรน ไพรซฺ

 อัลบั้ม 
 1988 Underneath the Radar
 1989 Change the Weather
 1993 dubnobasswithmyheadman
 1996 Second Toughest in the Infants
 1999 Beaucoup Fish
 2000 Everything, Everything
 2002 A Hundred Days Off 16 122 24 7 
 2007 Oblivion with Bells 45 169 - 6 
 2008 The Bells The Bells - - - -
# โทรโกลไบต์
โทรโกลไบต์ (troglobite) เป็นสัตว์ที่อาศัยอยู่ในที่มืด คือ สัตว์ประเภทนี้อาศัยอยู่ในถ้ำตลอดชีวิต นอกจากถ้ำแล้วไม่พบที่อื่นอีกเลย ร่างกายของสัตว์พวกนี้ปรับตัวมาเพื่อหาอาหารในถ้ำที่มืดมิดไม่มีแสงอาทิตย์ อวัยวะส่วนอื่นที่ไม่เกี่ยวข้องกับอาหารจะเริ่มเสื่อมหรือหายไป มันไม่จำเป็นต้องใช้ดวงตาและไม่ต้องมีสีสำหรับป้องกันตัว  สัตว์เหล่านี้มักมีหนวดและขนที่ยาวเพื่อใช้คลำทางและหาอาหารแทนดวงตาเนื่องจากอาหารมีน้อยร่างกายของมันจึงสามารถเก็บพลังงานได้นาน สัตว์ประเภทนี้เช่น แมงมุมถ้ำ
# โทรโกลไฟล์
โทรโกลไฟล์ (troglophile) เป็นสัตว์ที่อาศัยอยู่ในที่มืด สัตว์ประเภทนี้ต่างจาก โทรโกลไบต์ ตรงที่มันสามารถมีชีวิตอยู่ได้ทั้งในถ้ำและนอกถ้ำแต่มันชอบถ้ำที่มืดและชื้น ถ้าสัตว์พวกนี้อยู่ในถ้ำนาน ๆ ก็จะวิวัฒนาการเป็นโทรโกลไบต์ สัตว์กลุ่มนี้ได้แก่  จิ้งหรีดถ้ำ ตะขาบ แมงมุม.
# สตรอเบอรี่ พานิค!
สตรอเบอรี่ พานิค! (เป็นการ์ตูนญี่ปุ่นที่แต่งโดยซากุระโกะ คิมิโนะ และวาดภาพประกอบโดยนามุจิ ทาคุมิ มีเนื้อหาเกี่ยวกับการดำเนินชีวิตของเด็กผู้หญิงวัยรุ่นในโรงเรียนมัธยมปลาย รวมถึงมีเนื้อหาเกี่ยวกับความสัมพันธ์แบบยูริของตัวละครในเรื่อง

สตรอเบอรี่ พานิค! ตีพิมพ์ในฉบับหนังสือการ์ตูนครั้งแรกโดยสำนักพิมพ์ MediaWorks เมื่อ 30 กันยายน พ.ศ. 2548 หลังจากนั้นได้มีการนำเรื่องนี้มาสร้างเป็นไลต์โนเวลจำนวน 3 เล่ม และภาพยนตร์การ์ตูนโทรทัศน์ 26 ตอน
# สภาองคมนตรีอังกฤษ
สภาองคมนตรีอังกฤษ  เป็นสภาที่มีหน้าที่ถวายคำปรึกษาต่อพระมหากษัตริย์แห่งราชอาณาจักรอังกฤษ สมาชิกมาจากการแต่งตั้งของพระมหากษัตริย์ ส่วนใหญ่เป็นสมาชิกอาวุโสในสภาขุนนาง สภาสามัญชน ผู้พิพากษา นักการทูต ผู้นำเหล่าทัพ หรือสมาชิกอาวุโสแห่งคริสตจักรอังกฤษ สภาองคมนตรีอังกฤษนั้นถูกยุบและแทนที่ด้วยสภาองคมนตรีแห่งบริเตนใหญ่ในปี ค.ศ. 1707

สภาองคมนตรีอังกฤษเป็นองค์กรที่มีอำนาจมาก ซึ่งรวมถึงอำนาจถวายคำปรึกษาต่อพระมหากษัตริย์ในการใช้พระราชอำนาจต่าง ๆ ที่มีตามกฎหมาย

บรรณานุกรม
# ตุ๋ย
ตุ๋ย เป็นศัพท์สแลงภาษาไทย มักใช้พาดหัวข่าวตามหน้าหนังสือพิมพ์ แทนความหมายว่าการร่วมเพศทางทวารหนักระหว่างชายกับชาย

 ที่มา 
แต่เดิมนั้น ตุ๋ย มักใช้เป็นชื่อของชาวไทยภาคอีสาน หมายถึง ลักษณะท่าทางของเด็กทารกที่มีอายุไม่กี่เดือน แต่ปัจจุบัน คำว่า ตุ๋ย ตามพจนานุกรมคำใหม่ ฉบับราชบัณฑิตยสถาน ได้ให้ความหมายว่า ร่วมเพศทางทวารหนักราชบัณฑิตยสถาน. พจนานุกรมคำใหม่ เล่ม ๑ ฉบับราชบัณฑิตยสถาน. กรุงเทพฯ : แม็ค, 2550. ISBN 978-974-412-139-4 โดยมีที่มาจากชื่อของข้าราชการทหารคนหนึ่งที่ข่มขืนกระทำชำเราเด็กผู้ชายโดยการร่วมเพศทางทวารหนัก และเป็นข่าวเมื่อ พ.ศ. 2541 จากนั้นจึงมีการใช้คำนี้แทนพฤติกรรมดังกล่าวตามหน้าหนังสือพิมพ์เรื่อยมาhttps://futureforwardparty.org/11010

คำสแลงอื่นที่มีความหมายคล้ายกันคือ อัดถั่วดำ คำว่า "ถั่วดำ" เป็นชื่อของนายทหาร ผู้มีพฤติกรรมคล้ายกันนี้ และยังให้เด็กผู้ชายค้าประเวณีอีกด้วย เขาถูกจับกุมเมื่อ 20 มิถุนายน พ.ศ. 2478ถั่วดำกับตุ๋ย (เหมือนจะรู้ แต่รู้หรือเปล่า)  บทความโดยหนังสือพิมพ์แนวหน้า เรียกดูเมื่อ 28 สิงหาคม พ.ศ. 2551
# แมงมุมเพื่อนรัก 2
แมงมุมเพื่อนรัก 2 (Charlotte's Web 2) ออกฉายวันที่ 18 กุมภาพันธ์ พ.ศ. 2546 กำกับโดย Mario Piluso.
# ทรามวัยกับไอ้ตูบ 2
ทรามวัยกับไอ้ตูบ 2 ตอนสแคมป์ทายาทตระกูลแทรมพ์  ออกฉายวันที่ 27 กุมภาพันธ์,พ.ศ. 2544 กำกับโดย Darrell Rooney และ Jeannine Rousse.
# แมงมุมเพื่อนรัก (ภาพยนตร์การ์ตูน)
แมงมุมเพื่อนรัก (Charlotte's Web) เป็นภาพยนตร์แอนิเมชันที่สร้างจากหนังสือเด็กเรื่อง แมงมุมเพื่อนรัก ของอี.บี. ไวท์ ออกฉายครั้งแรกเมื่อวันที่ 1 กุมภาพันธ์ พ.ศ. 2516 กำกับโดย Charles A. Nichols & Iwao Takamoto สร้างและจัดจำหน่ายโดย พาราเมาท์ พิคเจอร์.

ในปี พ.ศ. 2546 พาราเมาท์ พิคเจอร์ ได้สร้างภาพยนตร์แอนิเมชันภาคต่อ ชื่อ Charlotte's Web 2: Wilbur's Great Adventure.
# กวางน้อย...แบมบี้ 2
กวางน้อย...แบมบี้ 2 (อังกฤษ:Bambi II) ออกฉายวันที่ 7 กุมภาพันธ์ ค.ศ. 2006 ซึ่งเป็นภาคต่อจากเรื่อง กวางน้อย...แบมบี้ กำกับโดย Brian Pimental เป็นภาพยนตร์ที่ระยะเวลาวันออกฉายระหว่างภาคแรกกับภาคต่อนั้นยาวนานมากที่สุดในโลก (The longest gaps between film sequels) ถึง 63 ปี 178 วัน โดยในภาคแรกนั้นออกฉายวันที่ 13 สิงหาคม ค.ศ. 1942

เนื้อเรื่องของภาพยนตร์นี้จะมีเรื่องราวอยู่ในช่วงกลางของภาคแรก ในเวลาที่แบมบี้เพิ่งจะสูญเสียแม่ไป แบมบี้จึงต้องไปอาศัยอยู่กับพ่อของเขา ซึ่งในภาพยนตร์ต้นฉบับนั้น ไม่ได้มีการเล่าถึงเรื่องราวในช่วงตอนนี้เอาไว้

ในช่วงแรกของการสร้าง ภาพยนตร์เรื่องนี้เดิมเคยมีชื่อว่า Bambi and the great prince of the forest แต่ภายหลังได้มีการปรับเปลี่ยนชื่อเรื่องเป็น Bambi II แทน

ในด้านผลตอบรับ ภาพยนตร์เรื่องนี้ทำยอดจำหน่าย DVDs ได้สูงถึง 2.6 ล้านชุด ในอเมริกาภายในสัปดาห์แรกของการวางจำหน่าย และได้รับรางวัล "Best Home Entertainment Production" ในงาน  Annual Annie Awards ครั้งที่ 34

 รายชื่อเพลงประกอบภาพยนตร์เรื่องกวางน้อย...แบมบี้ 2 
 "There Is Life" (Alison Krauss) – 2:19 (ฉบับภาษาไทบขับร้องโดย ธีรนัยน์ ณ หนองคาย)
 "First Sign of Spring" – (Michelle Lewis) – 3:49 (ฉบับภาษาไทบขับร้องโดย ธีรนัยน์ ณ หนองคาย)
 "Through Your Eyes" – (Martina McBride) – 4:07
 "The Healing of a Heart" – (Anthony Callea) – 2:43
 "Snow Flakes in the Forest" – (Bruce Broughton) – 1:40
 "Bambi's Dream" (Broughton) – 1:27
 "Being Brave (Part 1)" (Broughton) – 1:22
 "Being Brave (Part 2)" (Broughton) – 1:13
 "Bambi and the Great Prince/End Credit Suite" (Broughton) – 3:34
 "Sing the Day" (Anika Noni Rose, Harrison Chad, Marcus Carl Franklin, Leon Thomas and Chorus) – 1:53
 "Main Title (Love is a Song)" (Donald Novis) – 2:56
 "Little April Shower" (Chorus) – 3:54
 "Let's Sing a Gay Little Spring Song" (Chorus) – 1:44นักแสดง  

 นักพากย์ 
 Alexander Gould เป็น Bambi
 Patrick Stewart   เป็น the Great Prince of the Forest
 Brendon Baerg      เป็น Thumper
 Nicky Jones        เป็น Flower
 Andrea Bowen    เป็น Faline
 Anthony Ghannam เป็น Ronno
 Cree Summer     เป็น Mena
 Keith Ferguson   เป็น Friend Owl
 Makenna Cowgill, Emma Rose Lima, and Ariel Winter เป็น Thumper's sisters
 Brian Pimental    เป็น The Groundhog and Porcupine
 Carolyn Hennesy เป็น Bambi's mother
# บุพสัญญา
บุพสัญญา (”) เป็นเครื่องหมายวรรคตอนชนิดหนึ่ง มีลักษณะคล้ายอัญประกาศคู่แต่มีด้านปิดเพียงด้านเดียว หรือคล้ายรูปสระ ฟันหนู (") ใช้สำหรับเขียนแทนคำหรือประโยคที่อยู่ในบรรทัดบนหรือเหนือขึ้นไปในตำแหน่งกึ่งกลาง เพื่อที่จะได้ไม่ต้องเขียนซ้ำอีก สามารถใช้ขีดกลางยาวประกอบเครื่องหมาย (เช่น) เพื่อกำหนดขอบเขตของการกล่าวซ้ำโดยสังเขป และอาจพบเครื่องหมายบุพสัญญามากกว่าหนึ่งตัวในการซ้ำครั้งเดียวกัน (เช่น) เวลาอ่านต้องอ่านคำเต็ม บทนิพนธ์หลายชนิดอาทิวิทยานิพนธ์ ไม่อนุญาตให้ใช้เครื่องหมายนี้ปรากฏในเนื้อหาเพื่อละข้อความ แต่ให้ใช้คำเต็มแทน บทนิพนธ์  จากมหาวิทยาลัยมหาสารคาม

ภาษาญี่ปุ่นก็มีการใช้บุพสัญญา มีปรากฏในรหัสยูนิโคด U+3003 ดังนี้ 〃 มีชื่อเรียกว่า ditto mark หรือ โนะโนะจิเท็น (ノノ字点) รูปร่างคล้ายกับของภาษาไทยแต่เขียนอยู่ในระดับเดียวกับบรรทัด ภาษาอื่นที่นอกเหนือจากนี้ไม่มีการใช้บุพสัญญา แต่อาจพบการใช้ขีดกลางยาว (em dash) หรือคำว่า Ibid. และ Id. แทนในบรรณานุกรม

 ตัวอย่างการใช้งาน 
 มหาชาติคำหลวง เป็นวรรณคดีในรัชสมัย สมเด็จพระบรมไตรโลกนาถ ลิลิตโองการแช่งน้ำ ” สมเด็จพระรามาธิบดีที่ ๑
บุพสัญญาในกรณีนี้ใช้แทนวลี "เป็นวรรณคดีในรัชสมัย" ที่อยู่ข้างบน

ในทางปฏิบัติ การใช้เครื่องหมายนี้เหมาะกับการเขียนมากกว่าการป้อนข้อมูลเข้าคอมพิวเตอร์ เนื่องจากโปรแกรมประมวลคำหรือเว็บเบราว์เซอร์มักจัดตำแหน่งตามแนวดิ่งไม่ตรงกัน อันมีสาเหตุมาจากความกว้างของตัวอักษรแต่ละตัวที่ไม่เท่ากัน (หากใช้ไทป์เฟซแบบความกว้างเท่ากันจะไม่เกิดปัญหานี้) จึงต้องใช้ตารางเข้ามาช่วยจัดรูปแบบ นอกจากนั้นระบบคอมพิวเตอร์สามารถคัดลอกข้อความซ้ำไปวางไว้ในตำแหน่งที่ต้องการได้ เครื่องหมายนี้จึงมีความสำคัญน้อยลง
# เมาคลีลูกหมาป่า
เมาคลีลูกหมาป่า  เป็นชุดหนังสือนิยายที่เขียนโดยรัดยาร์ด คิปลิง นักเขียนชาวอังกฤษ ตัวละครส่วนใหญ่เป็นสัตว์ เช่น เชียร์ คานเป็นเสือโคร่งเบงกอล และบาลูเป็นหมี แม้แต่ตัวละครหลักจะเป็นเด็กชาย"ลูกของสัตว์"ที่ชื่อเมาคลีที่ถูกเลี้ยงดูในป่าโดยหมาป่า เรื่องราวในนิยายนี้ตั้งอยู่ในป่าในประเทศอินเดีย สถานที่ที่ถูกกล่าวซ้ำแล้วซ้ำอีกคือ "Seonee" (Seoni) ในภาคกลางของรัฐมัธยประเทศ

แก่นเรื่องที่สำคัญในหนังสือเล่มนี้คือการถูกทอดทิ้งแล้วได้รับการอุปการะ ซึ่งในชีวิตของเมาคลี เป็นการสะท้อนในวัยเด็กของคิปลิง ในเนื้อหาดังกล่าวจะสะท้อนให้เห็นถึงชัยชนะของตัวละครเอก เช่น Rikki-Tikki-Tavi และ White Seal ที่เหนือต่อศัตรูของพวกเขา เช่นเดียวกับเมาคลี แก่นเรื่องที่สำคัญอีกข้อหนึ่งคือเรื่องของกฎหมายและเสรีภาพ เรื่องราวดังกล่าวไม่ได้เกี่ยวกับพฤติกรรมของสัตว์ ยังมีน้อยที่เกี่ยวกับการต่อสู้ดิ้นรนเพื่อเอาชีวิตรอดของพวกลัทธิดาร์วิน แต่เกี่ยวกับต้นแบบของมนุษย์ในรูปแบบของสัตว์ พวกเขาได้สอนถึงการเคารพอำนาจ เชื่อฟังคำสั่ง และรู้จักกับสถานที่ในสังคมด้วย"กฏแห่งป่า" แต่เรื่องราวยังแสดงให้เห็นถึงอิสรภาพที่จะเคลื่อนย้ายระหว่างโลกที่แตกต่าง เช่น เมื่อเมาคลีได้ย้ายจากป่าไปยังหมู่บ้านของมนุษย์ นักวิจารณ์ได้ตั้งข้อสังเกตถึงความโหดร้ายซึ่งเป็นสิ่งที่สำคัญและอำนาจที่ไร้กฎหมายในเนื้อเรื่อง

เมาคลีลูกหมาป่ายังคงเป็นที่นิยม เนื้อหาบางส่วนได้รับการดัดแปลงแก้ไขเอาไว้มากมายสำหรับภาพยนตร์และสื่ออื่นๆ นักวิจารณ์อย่าง Swati Singh ได้ตั้งข้อสังเกตเห็นว่าแม้แต่นักวิจารณ์ท่านอื่นต่างคอยจับตาดูคิปลิงสำหรับการสมมุติถึงลัทธิจักรวรรดินิยมของเขาที่ควรจะยกย่องในการเล่าเรื่องของเขา หนังสือเล่มนี้ได้มีอิทธิพลในขบวนการลูกเสือ ผู้ก่อตั้งลูกเสืออย่างโรเบิร์ต เบเดน โพเอลล์ ซึ่งเป็นเพื่อนกับคิปลิง Percy Grainger ได้ตีพิมพ์หนังสือเมาคลีลูกหมาป่าของเขาอีกครั้งที่ประกอบด้วยคำอ้างอิงจากหนังสือเล่มนี้
# อเล็กซานเดอร์ มหาราชชาตินักรบ
อเล็กซานเดอร์ มหาราชชาตินักรบ (อังกฤษ: Alexander) เป็นภาพยนตร์อิงประวัติศาสตร์ฟอร์มยักษ์ของฮอลลีวูด กำกับโดย โอลิเวอร์ สโตน ออกฉายในปี ค.ศ. 2004 นำแสดงโดย โคลิน ฟาร์เรล รับบท พระเจ้าอเล็กซานเดอร์มหาราช, วัล คิลเมอร์ รับบท พระเจ้าฟิลิปส์ที่ 2 แห่งมาซิโดเนีย, แองเจลินา โจลี รับบท พระนางโอลิมเปียส, จาเรด เลโท รับบท เฮฟีสเทียน, แอนโทนีย์ ฮอปกินส์ รับบท ปโตเลมี และยังมีนักแสดงร่วมคนอื่นๆอีกมากมาย

 นักแสดง 

 โคลิน ฟาร์เรล รับบท พระเจ้าอเล็กซานเดอร์มหาราช
 แองเจลินา โจลี รับบท พระนางโอลิมเปียส 
 วัล คิลเมอร์ รับบท พระเจ้าฟิลิปส์ที่ 2 แห่งมาซิโดเนีย
 จาเรด เลโท รับบท เฮฟีสเทียน
 ราซ เดแกน รับบท พระเจ้าดาไรอัสที่ 3 แห่งเปอร์เซีย
 เอรอล แซนเดอร์ รับบท ฟาร์เนเคส
 สึโอวล้ มูฮัมหมัด รับบท นายพลเปอร์เซีย
 แอนเนลิเซ เฮสเม รับบท พระนางสเตทอีราที่ 2
 โรซาริโอ ดอว์สัน รับบท ร็อกซานา
 คอนนอร์ เปาโล  รับบท พระเจ้าอเล็กซานเดอร์มหาราช (วัยเด็ก)
 แกรี สเตรทช์ รับบท เคลตัส
 คริสโตเฟอร์ พลัมเมอร์ รับบท อริสโตเติล
 แอนโธนี ฮอปกินส์ รับบท ปโตเลมี
 บิณฑ์ บรรลือฤทธิ์ รับบท พระเจ้าโปรส
 โทบี เคบเบลล์ รับบท เปาซาเนียส
 จรัล งามดี รับบท พระยุพราชแห่งอินเดีย
 แพธทริก คาร์โรล รับบท เฮฟีสเทียน (วัยเด็ก)

การถ่ายทำ
ฉากการสู้รบระหว่างกองทัพมาซิโดเนีย กับกองทัพอินเดีย ของพระเจ้าเปารวะ ได้ถ่ายทำที่สวนพฤกษศาสตร์ พุแค จังหวัดสระบุรี อันเป็นสถานที่ถ่ายทำเดียวกับฉากยุทธหัตถีในภาพยนตร์ไทยเรื่อง สุริโยไท  ผลงานของหม่อมเจ้าชาตรีเฉลิม ยุคล ในปี พ.ศ. 2544 โดยมีนักแสดงชาวไทยเข้าร่วมฉาก 2 คน คือ บิณฑ์ บรรลือฤทธิ์ ในบทพระเจ้าเปารวะ และจรัล งามดี รับบทพระโอรสของพระเจ้าเปารวะ ทั้งนี้เนื่องจากโอลิเวอร์ สโตน ได้เคยชม บางระจัน ผลงานของธนิตย์ จิตนุกูล ในปี พ.ศ. 2543 มาก่อนและชื่นชอบอย่างมาก อีกทั้งยังได้ถ่ายทำที่อุทยานแห่งชาติผาแต้ม จังหวัดอุบลราชธานี อีกด้วย ซึ่งต่อมาทางกรมการท่องเที่ยว ได้จัดเป็นพื้นที่สำหรับกิจกรรมตามรอยภาพยนตร์ด้วย
# อาร์เธอร์ ทูตจิ๋วเจาะขุมทรัพย์มหัศจรรย์
อาร์เธอร์ ทูตจิ๋วเจาะขุมทรัพย์มหัศจรรย์ (อังกฤษ:Arthur and the Minimoys) กำกับการแสดงโดย ลุค เบซอง เป็นภาพยนตร์เแอนิเมชันของประเทศฝรั่งเศสที่มีส่วนของเแอนิเมชันผสมกับส่วนของคนแสดงจริง โดยดัดแปลงจากหนังสือวรรณกรรมเยาวชนที่เขาแต่งขึ้นร่วมกับ เซลิน การ์เซีย ชื่อ Arthur et les Minimoys และ Arthur et la cité Interdite ซึ่งมียอดขายถึงหนึ่งล้านเล่มในฝรั่งเศสและถูกนำมาแปลถึง 34 ภาษา นำมาดัดแปลงสร้างเป็นภาพยนตร์เแอนิเมชัน ซึ่งใช้ต้นทุนในการสร้างสูงถึง 65 ล้านยูโร (€65,000,000) โดยเปิดฉายครั้งแรกที่ฝรั่งเศสเมื่อ 29 พฤศจิกายน ค.ศ. 2006 และเข้าฉายในประเทศไทยเมื่อวันที่ 21 มิถุนายน พ.ศ. 2550

นักแสดง
ผู้พากย์เสียงภาษาอังกฤษ
 Freddie Highmore - อาร์เธอร์ (พากย์และแสดง)
 Mia Farrow - ยายของอาเธอร์ (แสดง)
 Penny Balfour - แม่ของอาเธอร์ (แสดง)
 Doug Rand - พ่อของอาเธอร์ (แสดง)
 Ron Crawford - อาชิบอลด์ (พากย์และแสดง)
 Adam LeFevre - เออร์เนส ดาวินโด (แสดง)
 Madonna - เจ้าหญิงเซลิเนีย
 Jimmy Fallon - เบตาเมช
 Robert De Niro - พระราชาแห่งชนเผ่ามินิมอย ซีแฟรส เดอ มาทราดอย
 Harvey Keitel - มิโร
 Erik Per Sullivan - มิโน
 Chazz Palminteri - นายสถานี
 Emilio Estevez - แฟรี่แมน (ผู้หมุนวงแหวนเปิดประตูสู่โลกมินิมอยส์)
 Snoop Dogg - แม็กซ์
 Anthony Anderson - โกโลมาซาย
 David Bowie - มาลทาซารด์
 Christian Erikson - ดาร์โกส
ผู้พากย์เสียงภาษาฝรั่งเศส
Barbara Kelsch : อาร์เธอร์
Mylène Farmer : เจ้าหญิงเซลิเนีย
Cartman : เบตาเมช
Alain Bashung : มาลทาซารด์ 
Rohff : แม็กซ์
Marc Lavoine : ดาร์โกส
Cut Killer : ดีเจ อีซี่ลอว
Jacques Frantz : พระราชาแห่งชนเผ่ามินิมอย ซีแฟรส เดอ มาทราดอย
Sergio Castellitto : นายสถานี
Stomy Bugsy : โกโลมาซาย
Serge Blumental : ช่างไฟฟ้า
Dick Rivers : le passeur
Barbara Weber-Scaff : มิโน
Doudou Masta : หัวหน้าเผ่า โบโกมาตาซาลัย